Държавен вестник, бр. 18, 2007 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  18
6.  друга информация, предвидена в закона.
(3) Агенцията обявява всички такси по ясен
и разбираем начин.
(4) Агенцията предварително информира
заявителя по ясен, разбираем и недвусмислен
начин относно:
1. техническите стъпки по подаването на
заявлението и тяхното правно значение;
2. техническите средства за установяване и
поправяне на грешки при въвеждането на
информация, преди да бъде направено заяв-
лението;
3. езиците, на които заявлението може да
бъде подавано.
Чл. 77. Агенцията осигурява подходящи,
ефективни и достъпни технически средства за
установяване и поправяне на грешки при въ-
веждане на информация, преди заявителят да
подаде заявлението.
Чл. 78. Заявителят може да подава електрон-
ни заявления, ако същите са съставени и подпи-
сани с електронен подпис съгласно Закона за
електронния документ и електронния подпис и
са спазени другите нормативни изисквания.
Чл. 79. (1) Подаването на заявления се из-
вършва през интерфейс, осигуряващ он-лайн
пренос по стандартизиран протокол чрез пуб-
лично достъпно уеб-базирано приложение на
търговския регистър.
(2) Графичните интерфейси осигуряват из-
вършването на електронните изявления и съз-
даването на електронните документи в съот-
ветствие с изискванията на Закона за елект-
ронния документ и електронния подпис и пре-
доставят лесен и разбираем начин за работа
на потребителите, включително за лица с ув-
реждания.
(3) Агенцията осигурява и други интерфейси
за безвъзмезден автоматизиран достъп и обмен
на информация от търговския регистър на дър-
жавни органи и организации, както и на частни
лица срещу заплащане на такса при спазване
изискванията на закона. Конкретните интер-
фейси се определят от изпълнителния дирек-
тор на агенцията.
Чл. 80. (1) Електронните документи се по-
дават по електронен път в следните файлови
формати:
1. заявлението—във файлови формати, ко-
ито имат възможността да включат в себе си
електронен подпис: xml (Extensible Markup
Language v 1.0 и следващите), pdf (Adobe
Portable Document Format) или друг файлов
формат, позволяващ капсулиране на електрон-
ното заявление, електронните документи, при-
ложени към заявлението, и електронния под-
пис, както и в други стандартизирани форма-
ти, определени от изпълнителния директор на
агенцията;
2. приложенията—във файлови формати: doc
(Windows Document Format), sxw (Open Office
Standardized Document), txt (ASCII 7-битов фор-
мат, unicode формат, кодиран в 8-битово UTF-8
или CP1251 представяне), rtf (Rich Text Format),
jpg, jpeg (JPEG JFIF растерни графични фай-
лове), j2k, jpx, jp2 (JPEG 2000 JP2 или JPX рас-
терни графични файлове), png (PNG растерни
графични файлове), giff, tiff (Tagged Image File
Format rev. 6.0 растерни графични файлове),
както и в други стандартизирани формати,
определени от изпълнителния директор на
агенцията.
(2) Документите по ал. 1, т. 2 могат да бъдат
отделно подписвани и капсулирани във файло-
ви формати, които имат възможността да вклю-
чат в себе си електронен подпис (стандартизи-
ран формат p7s—PKCS#7 стандарт) и стандар-
тизирани формати, капсулиращи електронни-
те документи и отделения електронен подпис
(стандарт ats) или други стандартизирани фор-
мати, определени от изпълнителния директор
на агенцията.
Чл. 81. Техническите стандарти за осигуря-
ване на достъп до търговския регистър и поли-
тиките за използваните графични интерфейси,
както и типовете електронни документи и фай-
лови формати, които се приемат и използват от
агенцията, се публикуват на нейната Интернет
страница. Агенцията съобразява стандартите и
политиките с установените общи нормативни
изисквания за електронно управление в държав-
ната администрация.
Чл. 82. (1) Агенцията осигурява условия за
точно определяне на времето на постъпването
на електронните заявления и изпращането на
изявления от търговския регистър.
(2) Рискът от грешки при предаване на заяв-
лението към агенцията е за изпращача.
Чл. 83. (1) След постъпване на заявление по
електронен път информационната система пра-
ви проверка на неговия формат, на утвърдените
формати на приложените документи и за нали-
чието на валиден електронен подпис, отгова-
рящ на изискванията на закона.
(2) Ако заявлението отговаря на изисквани-
ята по ал. 1, както и в случаите, когато заявле-
нието е подадено чрез териториално звено на
агенцията на хартиен носител, информацион-
ната система генерира входящ номер, който
отразява момента (дата, час, минута и секунда)
на постъпването.
Чл. 84. (1) След генерирането на входящия
номер по чл. 79, ал. 2 се генерира и изпраща
потвърждение до заявителя за получаването в
агенцията. Когато заявлението е подадено на
хартиен носител, документ за входящ номер се
връчва на заявителя от служител в териториал-
ното звено на агенцията, в което заявлението е
подадено.
(2) Потвърждението е електронен документ,
който съдържа данни за входящия номер.
(3) Потвърждението се изпраща обратно на
заявителя през уеб-интерфейс незабавно след
подаването и успешната проверка по чл. 79, ал. 1.
Допълнително потвърждението се изпраща
подписано на адреса на електронната поща на
заявителя.